rlitschk/wikidir huggingface dataset:
Pink Floyd is en 1964 grünnd britisch Rockband. Mit hör Musik un de klanglich un visuell Gestalten vun hör Platten un Live-Uptreden, hebbt se, begleit vun grooten kommerziellen Spood, en nich to verwesseln un völlig neeoordigen Stil schafft. Weltwiet wurrn mehr as 300 Million Alben von Pink Floyd verköfft. Ünner de Regie vun den Singer un Gitarristen Syd Barrett hörr de Band tonächst to de britisch Psychedelic-Rock-Bewegen. Nah den drogenbedingten Utstieg vun den Frontmann hebbt de verbleeven Liddmaaten en eegenstännigen Stil mit Inflooten ut Progressive Rock, Blues, Jazz un klassisch Musik entwickelt. Nah en letzt gemeensam Upträe 2005 un den Dood vun de Keyboarder Richard Wright 2008 sünd tokünftige Aktivitäten vun de verbleeven Liddmaaten David Gilmour un Nick Mason as Pink Floyd wietgahn unwohrschienlich. Dat letzt Studioalbum vun de Band mit begliedend Tour wurr all 1994 upnommen. 2008: Polar Music Prize Alain Dister: Pink Floyd. Boehler, Stuttgart 1980, ISBN 3-9800448-0-7 François Ducray: Pink Floyd. EJL, Paris 2000, ISBN 2-290-30646-0 Vernon Fitch: The Pink Floyd Encyclopedia. Collector's Guide Publ., New York 2005, ISBN 1-8949-5924-8(mit CD) Uwe Göller: Eclipsed. Das Pink-Floyd-Fan-Buch. Sysyphus, Aschaffenburg 2001, ISBN 3-00-009230-7 Cliff Jones: Echoes – Die Geschichte hinter jedem Pink Floyd Song 1967–1995. Edition Olms, Zürich 1996,
Uhry is 'n Dörp westelich van de Dorm bi Königslutter in de Landkreis Helmstidde in Neddersassen. Uhry hefft sauwat bi 180 Inwohner. Bet tau de Rebeetsreform in 1974 was Uhry ’n eigenstandige Gemeende. De Dörp liggt so bi 35 km ostelich van Brunswiek un sauwat bi 20 km süüdelich van Wulfsborg. Uhry liggt ook unmiddelbar an de A 2/E 30 un hefft ook sien eigen Parkort met Naam Uhry. Uhry hefft sien eigen evangelsche Friekerk Gemeende un de datau gehorende Kerk. Tausammen met Beienrode hefft Uhry ’n Sportvereen, de SV Beienrode/Uhry e.V. Beienrode un Uhry stellen ook tausammen ein Friewillige Füerwehr för de beien Dörper. Dat Wappen van Uhry is, so tau seggen, ’n Weddergabe van de Umland. In de greune Bild krüsen sik de Beek Uhrau un de Bundsautobahn A2. De Eikel bineben de Eikelblädder un de Ahre sien ’n Teiken för de veelen Wolden un Burenlandschappen. De Wappen word op 2. Februar 1960 dör de Bezirkspräsident offischel annommen. Nordostelich van Uhry liggt dat Afburebeet för Quarzsand. Suwaut bi 50 Milljonen Jahren was op dat Rebeet, van de hüdige Uhry, ’n Stroomdelta, wo sik Splitt un Grand afsett hebben. Dabi enstonden de witten Sande, de ut bina pure Quarz
Königslutter an de Elm is 'n Stad in de Osten van Neddersassen in de Landkreis Helmstidde. De Stad liggt in de Midde van de Naturpark Elm-Lappwold un unmiddelbar an de Nord-Ost-Siede van de Anhöcht Elm. Annere grote Städen sien Brunswiek sauwat bi 23 km ostelich, Wulfsborg sau umme 20 km nordelich. De Kreistad Helmstidde liggt 15 km ostelich van Königslutter. Dör Königslutter loppt de Düütsche Fackwarkstraat. De Stad Königslutter was erst 'n Dörp met de Naam Ludder. 1135 word et erstmals as Lûtere vertellt. De Dörp was aver düdelich oolscher. De Naam kümmt van de Beek Ludder, der süüdelich ut 'n grote Spring kümmt. Tau End van de 14. Jahrhunnert sette sik de Naam Königsluttere jümmer mer dör, wobi dat König för de latere Kaiser Lothar III. staat. Sau umme Jahr 1200 enstand 'n Watersloot bi hüdige Amtgerecht. 1318 word dat Dörp Ludder, met Beteikenung forum Luttere vertellt un kreeg van de Hertog van Brunswiek um 1400 de Stadrechten. Twüschen de Kaiserdom un de Dörp gaf et de Sedelung Oberludder. De gute Straatlaag an de Handelsstraat Brunswiek-Madeborg, de Elmkalksteenhandel, de Wallfärten tau Kaiserdom un dat Ducksteen-Bier hebben de Stad veel inbracht. 73 Bruhüser waren berecht dat Ducksteen-Bier met de kalkhaltige
Serse Coppi (* 19. März 1923 in Castellania; † 29. Juni 1951 in Turin) weer en italieensch Radrennfohrer. Serse Coppi weer de jüngere Bröer vun den italieensche Radsporthelden Fausto Coppi. Sien Profi-Karriere fung 1946 in dat italieensch Team Bianchi an; dor is he tosommen mit sien Bröer fohren. Sien woll gröttste Spood weer de Sieg bi dat Rennen Paris-Roubaix in dat Johr 1949. Den Sieg muss he sück aber mit den Franzoos André Mahé deelen. Bi den Giro d’Italia keem he 1950 up de 14. Deelstreck up den tweeten Platz. Serse Coppi is 1951 bi de Piemont-Rundfohrt störrt un kört dornah an sien Koppverletzungen in't Krankenhuss storven. Serse Coppi in de Datenbank vun Radsportseiten.net
De Luxemburg-Rundfohrt (siet 2005 offiziell ŠkodaTour de Luxembourg) is en Radrennen, dat jedes Johr in Luxemborg utdragen wurrd. Dat Etappenrennen hörrt to de UCI Europe Tour un is in de Kategorie 2.HC inoordnt. Dat woll anspröökvull, över fiev Deelstrecken führt Rennen tekent sück dör sien dörgängig bannig hügelig Strecken ut. Dat gehört mit to de eerst Vörbereitensrennen för de Tour de France. Bi de Neeschaffen vun de UCI ProTour harr dat tonächst heeten, dat de Luxemburg-Rundfohrt in de Eneco Tour upgahn sull. Dorvan hett man aber Afstand nommen, so dat de Rundfohrt 2005 to’n 65. Mal stattfunn un Škoda as Naamenssponsor präsenteert wurr. Dat Rennen wurr to’n eersten Mal 1935 utdragen un finnd meest Anfang Juni statt. Neben tallriek Fohrers ut Luxemburg, wunnen 1988 un 2007 jeweils en Swiezer un 2011 eerstmals en düütsch Fohrer de Rundfohrt. To de Winner hörrt ok Lance Armstrong, de hier sien eersten Spood nah sien överwunnen Krebs-Erkrankung harr. De Sieg is hüm nahderhen wegen Doping aber weer aferkannt wurrn. In de NS-Tiet wurr dat Eendagsrennen Rund um Luxemburg utdragen: All Winner weern Luxemburger ünner NS-Flagg 1945 nich mögelk 1944 Jacques Majerus 1943 Henri Kass 1942 François Neuens 1941 Jean Kirchen 1940 Christophe Didier Offiziell
De Anborene Smartunfienföhligkeit mit Anhidroos (ok: hereditäre sensoorsche und autonome Neuropathie Typ IV, kort HSAN IV) is en bannig seltene verarvbare Süük, de to de Grupp vun de primären Neuropathien höört. De Süük worr 1963 to'n eersten Mal beschrieven. In de engelschsprakige Ruum warrt de Süük ok mit de Akronym CIPA för „congenital insensitivity to pain and anhidrosis“ betekent. Bether sünd op de hele Welt weniger as 100 Fäll dokumenteert worrn. Dörch de Beteken sünd de mehrsten Symptomen allmeest nöhmt: kliinsch in'n Vördergrund steiht all bi de Bort en grote Stören vun de Smart- un Temperatursinn as ok en Anhidroos. Dörch dat Fehlen vun en Sweetbillen is de Thermoregulatschoon stöört un dat kann to en Hyperthermie föhren. De Süükbild vun Lepra kann mannigmal de lieken Symptomen opwiesen as de Anborene Smartunfienföhligkeit mit Anhidroos vunwegen dat de Narven bedrapen ween köönt un so en Unfienföhligkeit in de Armen un Benen opkamen kann. Dat kann denn missdiagnostizeert warrn mit Anborene Smartunfienföhligkeit mit Anhidroos. De Hergang vun de Verarven bi de Süük is heterogen. Togrunn liggt in de mehrsten Fäll en Mutatschoon vun de NTRK1-Geen, dat för en Tyrosinkinaasrezepter ut de Familje vun de Neurotrophin-Rezeptern kodeert. Dat föhrt dörto, dat de Narvenzellen, de
Albert Brenner (* 17. Februar 1926 in Brooklyn, New York City, New York; † 8. Dezember 2022) weer en US-amerikaanschen Szenenbillner un Artdirector. Brenner hett an de New York School of Industrial Arts studeert un hett na sien Afsluss as Schauwarfgestalter arbeit. Wiel den Tweeten Weltkrieg deen he bi de United States Air Force. As de Krieg denn vörbi weer hett an de Yale School of Drama studeert un hett dorna an de University of Missouri in Kansas City Ünnerricht geven. Mitt vun de 1950er Johren güng he as Artdirector na’t Feernsehn. Sien eerste Bedeeligen an en Speelfilm weer 1961 bi den Filmklassiker The Hustler mit Paul Newman un Edward G. Robinson as Viez vun’n Artdirector. Dree Johren later weer he Artdirector bi den Film Fail-Safe. In de 1960 Johren he ok an annere bekannte Actionfilmen bedeeligt. För sien Arbeit as Szenenbillner an de Filmkummedie The Sunshine Boys mit Walter Matthau un George Burns weer he dat eerste mol för den Oscar nomineert. Tosamen weer he fief mol vörslahn, hett em aver nienich kregen. Blangen sien Warken in’t Filmgewarf arbeit Brenner ok as Bildhauer. Brenner weer bit hüüt (Stand: Juli 2011) sössmol för Filmpriesen vörslahn, fiefmol alleen för den Oscar.
Groot Steinum is 'n Dörp an de süüdeliche End van de Dorm in de Landkreis Helmstidde. Groot Steinum hefft wat bi 440 Inwohners un liggt sauwat bi fief Kilometer weit weg van Stad Königslutter. Bet 1974 was Groot Steinum 'n eigenstandige Gemeende. De Anschien na word Groot Steinum in sässisch-fränksch Tied (501-900) erricht. De Naam stand dat eerste Mal 1226 as Stenum in 'n Urkond. Af 1311 word de Naam Steinum gebruukt. De Naam Groot Steinum betreckt sik op de steenige Landschapp met de Wippsteen un de Bockshörnklipp. Sied 1886 staat de Kerk in de Midde van de Runddörp. Sied 1950 sien dree Grootsteengräfer van fröe Steentied (3500 v. Chr.) rund de Dörp ersloten. In de nie'ere Tied is 'n Lehrpad rund om de Bockshörnklipp un de Grootsteengraff dör de FEMO opricht. Her latt sik de so vertellte Steenkammer van Groot Steinum un 'n Hünengraff bekieken. Groot Steinum hadde af 1974 all twee Wappen. Dat oolsche Wappen wieste in Silver op 'n greune Anhöcht 'n brune Steen, de Wippsteen. 'N silvern Tinnenschildhöwed erinnert an 'n de Höfft van de Johanniterorden. Op 26. Mart 1990 word dat nie'e Wappen dör de Ordsraad annommen. Et wiest nich mehr de Wippsteen sonnern dat
Glentorf is ’n Dörp sauwat bi 16 km süüdelich van Wulfsborg in’n Landkreis Helmstidde. Sied 1974 is Glendörp keen eigenstandige Gemeende un hört nu tau de Stad Königslutter. Glendörp kummt dat eerste Mal 1221 as Glintdörp in 'n Urkund vör. De eerste Sedelung gaf et aver seker fröer in dat 10. Jahrhunnert. In disse Tied gaf et, umme bi 1 km nördelich von dat Dörp, 'n lütje Borg van de Sassen, de 930 opbut is. In dat Johr 1381 word disse Borg eenmal dör Hertog Bernhard un eenmal dör Hertog Albrecht, met de Hülp van Brunswieker Börgers, angrepen un ook erövert. Tau de Borg hörte villicht ook de Kerktorn, de ut de glieke Tied stammt. De Kerk word 1854 but, vorher bestund noch 'n Kerk. As Parrkerk word se toeerst in dat Johr 1400 nöömt. Sied dit Jahr hörte Glendörp tau dat Archidiakonat Ossendörp, wat tau dat Bisdom Halverstadt hörte. De Kerk hefft 'n Klocke ut dat 11. Jahrhunnert. Se is ein van de oolschste Klocken in heel Neddersassen. Noch oolscher is de Doopsteen ut dat Jahr 900, de nu in Königslutter steit. Glendörp was in de Habe van de Familje van Glintorpe, de um 1300 van Glendörp na Brunswiek
Ossendörp is'n Dörp 15 km süüdelich van Wulfsborg in de Landkreis Helmstidde. Ossendörp hefft suwat bi 500 Inwohners. Bet 1974 was de Dörp eigenstandig un nu gehört et tau de Stad Königslutter. Ossendörp liggt rund 20 km östelich van Brunswiek unmiddelbar an de A 2/E 30. An de Dörputgang na Wulfsborg liggt de Anschlusstelle 59 (Königslutter). Dör de Dörp fleit de Strööm Schunter All 800 n. Chr. enstand dat Dörp Ossendörp. Dat eerste Mal word et vaer in de Jahr 997 vertellt. De genaue Tiedpunkt is nich bekennt un so leggte de Ordsraad dat Datum 800 fast. Un so hadde Ossendörp in de Jahr 2000 dat 1200-jahrig Bestaan. De fränksche Bischopp Hildegrim van Chalens-sur-Marne was de Beopdragte för de Mission in dat Rebeet, nordostelich un ostelich van de Harz. De nakümmende van Hildegrim was Thiatgrim, der de 35 Urkerken övernahm. Tau disse Urkerken in de Bisdom Halverstad ehörten Ossendörp un annere Sedelungen, tau'n Bispel Schöningen un Schöppenstedt. Disse Urkerken worden dör Bischopp Hildegrim opricht un na de heilig St. Stephanus weiht. In de Jahr 1267 hadde de Ossendörp siene eerste Habedeilung. Her word de Dörp tau Forstendom Brunswiek opdeilt. Davor gehörte dat Dörp na de Welfen. 1309 nahm sik Otto
Lüttj Steimke is 'n Dörp sauwat bi 15 km süüdelich van Wulfsborg in de Landkreis Helmstidde in Neddersassen. Lüttj Steimke liggt umiddelbar an de A 2/E 30; de Anschlusstelle 59 (Königslutter) is 'n halve Kilometer entfernt. Af 1974 gehört Lüttj Steimke as 'n Oordsdeil tau de Stad Königslutter. Dat Dörp hefft rund 170 Inwohners. All vor de leste Iestied was dat Rebeet in de Hasenwinkel besedelt. Dör de kolden Tieden sien de Minschen na Süüd afdrängt. 'N Teiken för disse Sedelungen sien de veelen Hünengräfer in dit Gegend. Ook de Kelten hebben her sedelt. Grünne daför waren de Saltvorkümmen twüschen Elm un Aller tau'n Bispel in de Dorm. Um 2500 v. Chr. worden de Doden nu verbrennt. De Asch un Bigaven kamen in 'n Urn, un worden in 'n Steenkist vergrawen. 1500 Jahren later liet man de Steenkisten wedder weg. Et folgten Begräffnisse frie in de Ard. In de glieke Tied kam ook Iesen in de Gegend. Grote Fundstellen sien bi Groot Steinum, Lauingen un Beienrode (ook Saltafbu), ook worden römsche Saken funden. Um 300 n. Chr. kamen de Sassen in dat Land un worden dör de Franken angriepen. In disse Tied was dat Land twüschen Aller un Elm weinig
Rhode is 'n Dörp sauwat bi 13 km süddelich van Wulfsborg in de Landkreis Helmstidde in Neddersassen. Af 1974 hört Rhode as 'n Oordsdeil tau de Stad Königslutter. Dat Dörp hefft umme bi 540 Inwohners. Rhode liggt umme bi 33 km östelich van Brunswiek in de nördelich End van de Landkreis Helmstedt. Um un bi 2 km nördelich liggt de lüttje Ord Bisdörp dat tau Rhode hört. Rhode hört, tausammen met anneren Dörper ut de Stadgebiet Königslutter, tau de Hasenwinkel. In Rhode hefft de Autokonzern Volkswagen 'n Management- un Kommunikatschonszentrum met de Naam Hus Rhode opbut. Tauglieke hefft de Verein VfL Wolfsburg ut de Bundsliga 'n Trainigsfeld an de Ordsinfahrt. Rhode is 'n Dörp met veel Landwirschapp un so dadör präägt. De gülden Ploogschar in de unnere rote Helft teikt dat. De blage Löw un de roten Harten stahn för de Welfen un Lünborg, wotau Rhode lange Tied hörte. Dat Wappen is op 10. Februar offischel annommen. Siede van de Sportverein (op Hoochdüütsch) Oordsdelen van de Stad Königslutter Beienrode | Boimsdörp | Bornum | Glendörp | Groot Steinum | Lüttj Steimke | Königslutter | Lauingen | Lelm | Ossendörp | Rhode | Rieseberg | Rotenkamp | Roddörp | Scheppau |
De Landkreis Helmstidde is ’n Landkreis in de Osten van Neddersassen an de Grens tau Sassen-Anholt. He hett 91.307 Inwahners (Stand 31. Oktober 2019). De Lankreis liggt in de nördelich Harzvorland un an Kant tau de Noorddüütsche Diepebene. Hi grenst in de West an de Landkreis Wulfenbüttel un de Stad Brunswiek, in de Noord an de Landkreis Gifhorn un de Stad Wulfsborg, in de Ost an de sassen-anholtsche Landkreise Börde un Harz. Dat Landschappsbild is präägt dör de Anhöchten Elm un Lappwold, de tausammen ’n Naturpark bilden. Met ’n Fläch van um un bi 670 km² is de Landkreis Helmstidde ’n van de lüttjeste in Neddersassen. In de Landkreis sien dree Städe Helmstidde, Königslutter un Scheinich. Mit de Drüdde Verordnung över den Neeopbo von dat Riek von’n 28. November 1938 sünd de Utdrück för de Verwaltungsbezirke in dat Düütsche Riek eenheitlich maakt worrn. Dorüm hett sik to’n 1. Januar 1939 de Naam von Kreis Helmstidde op Landkreis Helmstidde ännert. De Landkreis is Mitglied in de indragen Verein Brunswieker Landschapp met de Sitt in Brunswiek. Hi word tau de Pleg van de Kultur in de Regio oprichtet. Tauden is de Landkreis Mitglied in de Deuregio Ostfalen, ’n indragen Verein met Sitt
Schickelsheim is 'n Dörp umme bi 25 km süüdelich van Wulfsborg in de Landkreis Helmstidde in Neddersassen. Af 1974 hört dat Dörp as 'n Oordsdeil tau de Stad Königslutter. Dat Dörp hefft sauwat bi 120 Inwohners. Schickelsheim was 'n so neumte Amtsvorwerk van de Stad Königslutter. Af 1814 kam dat Dörp tau de Domään Supplingenborg. Danach verfiel de Borg jümmer mehr un word 1860 afrieten un de Borggrawen word 1874 tauschütt. 1887 word dat hüdige Herrenhus opbut un in de selwe Jahr kreeg Schickelsheim de Status van 'n eigenstandig Gemeende. Sied 1974 hört dat Dörp wedder tau de Stad Königslutter. Dat Wappen van Schickelsheim is ut de Elementen van de Wappen van twee infleitrieken Familjen tausammensett. De beien Dreezacks, her schräägkrüzt, sien ut de Wappen van de Familje von der Streithorst. De Roos is ein van dree in de Wappen van Familje Weferlingen. All disse Figuren stahn in de Oordswappen gülden in 'n blage Feld un wiesen damet op de lange Tauhörigkeit van de Dörp tau Brunswiek. Dat Wappen is op 8. Mai 1989 offischel annommen. Tweemal in Jahr word 'n Rockfestival in de Gut utricht. Her hebben Bands ut Brunswiek, Wulfsborg un Helmstidde Chance för de eerste Optritte. Rock
McMurdo Station is ’n US-amerikaansche Antarktisstatschoon op de süüdeliche Spits op dat Ross Eiland. De Statschoon liggt op de McMurdo Sund in de Nieseelandsche Rebeed Ross Dependency. De Statschoon word dör de USA betrewen. McMurdo is de grootste Gemeenschapp in de Antarktis, met sauwat bi 1.258 Inwohners. De Statschoon is na de Leutenant Archibald McMurdo van de H.M.S. Terror benennt. Hi was de eerste op dat Land, onder de Kommando van de engelsche Opdecker James Clark Ross. Op 16. Februar 1956 opende de USA offischel as Naval Air Facility McMurdo. McMurdo hadde, för ’n korte Tied, ’n TV-Statschoon. AFAN-TV kreeg Hülp för dat Programm dör de US-Militäär. Hüde entfangt McMurdo dree Sender över de US Military’s American Forces Network, de Austraalsche Network un de Nieseelandsche Network. McMurdo entfangt Internet un Voice Kommunikatschoon dör Satelliten van de NASA. Op Black Eiland staat ’n Satellitschüssel för ’n Bandbreed van 20 Mbit/s. Albert P. Crary Wetenschapp un Ingenieur Zentrum De Sniekapell (Chapel of the Snows) Utkiek Anhöcht (Observation Hill) Entdeckungshütt, but wieldeß Scott Expiditschon (1901-1903) Williams Filed Fliegfeld Erinnerungspunkt för de dree Doden 1946 (storwen bi de Vermetung van de Territorium) Websiede van de Statschoon bi de NSF
Jacques Anquetil (* 8. Januar 1934 in Mont-Saint-Aignan, Département Seine-Maritime; † 18. November 1987 in Rouen) weer en franzöösch Radrennfohrer. As eerst Radprofi överhoopt kunn he de Tour de France fievmal winnen (1957 un 1961–1964). All in sien eerst Profijohr 1953 wunn de 19 –Johrig ut de Normandie dat Tietfohren GP des Nations vör den legendären Fausto Coppi. In sien Karriere kunn Anquetil dat dormals wichtigst Rennen gegen de Klock insgesamt negen Mal winnen (1953–1958, 1961, 1965, 1966). 1956 hett Anquetil mit över 46 Kilometern den 14 Johr ollen Stünnweltrekord vun Fausto Coppi överdrapen. 1942 harr he all an de Olympisch Sömmerspelen deelnommen un mit de franzöösch Mannschap de Bronzemedaille wunnen. 1957 nehm Anquetil, intüschen 23 Johr old, eerstmals an de Tour de France deel un wunn dat wichtigst Etappenrennen vun de Welt glieks souverän mit meest 15 Minüüt Vörsprung. Veer Deelstrecken harr he wunnen. Grundsteen weern aber ok hier sien Qualitäten in’t Tietfohren, de hüm den Ökelnaam „Monsieur Chrono“ inbringen sullen. He kunn aber ok to glieker Tiet up de Bargetappen mit de Spezialisten mithollen. 1958 un 1959 wunn he todem dat Rennen Veer Daag vun Düünkarken. Nah dree middelmaatig Johren, in de he nich een Dellstreck bi de
De Neumayer-Statschoon III, kort Neumayer III, is benennt na de düütsche Polarforscher Georg von Neumayer van de Alfred-Wegener-Institut in de Antarktis. De Statschoon is op 'n 200 Meter dicke Iesschicht, de Ekström-Schelfies, in de Atka-Bucht. De oolsche Statschoon Neumayer II is wanige Kilometer süüdelich. De enzelne Deilen sien, op Beginn van de November 2007, na de nie'e Neumayer III transportert. De Schelfies dragt de Statschoon jedet Jahr 200 Meter in de Richtunge van de open See. Na 'n tahnjahrige Projekttied (Beginn was op Oktober 1999) word de Statschoonsbedrief op 20. Februar 2009 opnommen. De Bedriefsdüür is för 25 bet 30 utleggt. De Pries för de hele Projekt waren 39 Milljonen Euro. 'N Segment van de Staalgerüst Hydraulisch Inrichtunge met Stahlfaut Gerüstschnitt dör de Butenhut De Butendeil van de Statschoon bestaht ut 'n Plattform över de Bodden in twee Etagen, welke op 16 Stützen stahn. De enzeln anstüürbare Stützen sitten op 'n faste Sniebodden. In de Sniegraff onner de Statschoon sien de Garagen un annere technisch Saken. De beweegliche Betonfaute sien op de Stützen montiert un künnen dör 'n hysdraulisch Anbörvorrichtungen bewegt worden. De Statschoon word heeljahrig bedriewen un is met Laboren, verdeilt op 12 Rumen, dübbelt so groot as de
Pulp Fiction (op plattdüütsch so veel as „utdacht Schundvertellsel“) is de Titel vun en Independentfilm ut dat Johr 1994 vun den Filmmaker Quentin Tarantino. De Film harr groten Spood un weer in söven Kategorien för den Oscar nomineert. Alltohopen is he mit 44 Filmpriesen uttkent worrn. De Film steiht butendem op de ALL-TIME 100 Movies-List vun dat US-amerikaansche TIME-Magazin. De Titel kummt ut de engelschen Ümgangsspraak. As Pulp warrt „Trivial- oder Schundliteratur“ betekent, wat fröher mol de Gröschenromanen wesen sünd. De Inholt sett sik ut mehrere Episoden tohopen, de mitenanner verknütt sünd, aver nich in de chronoloogschen Reeg vertellt warrt. De Film fangt in en Diner-Restaurant an, woneem dat Verbrekerpoor Pumpkin un Honey Bunny an’t Vertellen is. Se besluut, dat Restaurant uttoroven. An den Proloog knütt later de Slussszeen direkt an. Midden in’n Överfall springt de Film na en Szeen, de to de lateren Episood The Bonnie Situation höört: Jules un Vincent sünd twee Opdragsmörders, de vun jemehrn Baas Marsellus Wallace Order kregen hebbt, en Kuffer vun ehmolige „Gewarfspartners“ aftoholen, de em tohöört, un jem den Roov torüchtobetahlen. Üm kloor to stellen, wo eernst jem dat is, schütt Jules na en korten Klönsnack een vun de Lüüd dood. As se
Franco Bitossi (* 1. September 1940 in Carmignano (Oortsdeel Camaioni)) is en ehmalger italieensch Radrennfohrer. De Mann ut de Toskana wurrr groot in den Schadde vun Gastone Nencini, kunn aber nie ganz nah vörn kommen. He hörr aber tominst to de wieder faat Weltspitze in sien aktiv Tiet vun 1961 bit 1978. Wiel he en temelk emtschonaal Fohrer weer, wurr he vun sien Anhängers de "Mann mit dat verrückt Hart" nömmt. 1965: Meesterschap vun Zürich (Platz 1) 1965: Tour de Suisse (Platz 1) 1967: Tirreno–Adriatico (Platz 1) 1967: Lombardei-Rundfohrt (Platz 1) 1968: Meesterschap vun Zürich (Platz 1) 1968: Mailand-Turin (Platz 1) 1970: Italieensch Meester 1970: Giro dell’Emilia (Platz 1) 1970: Lombardei-Rundfohrt (Platz 1) 1971: Italieensch Meester 1972: Viezweltmeester 1973: Giro dell'Emilia (Platz 1) 1976: Italieensch Meester 1977: Italieensch Meester in’t Geländefohren 1977: Weltmeesterschap (Platz 3) 1978: Italieensch Meester in’t Geländefohren Insgesamt hett he 75 Rennen oder Etappen in Rundfohrten up Platz 1 afslooten. Franco Bitossi in de Datenbank vun Radsportseiten.net Franco Bitossi in de Datenbank vun de Tour de France
Joseph Edward „Flip“ Phillips (* 26. März 1915 in New York City, New York; † 17. August 2001 in Fort Lauderdale, Florida) weer en US-amerikansch Jazz-Tenorsaxophonist un Klarinettist Phillips speel tonächst Klarinett bi Frankie Newton (1940–1941) un Saxophon bi Larry Bennett (1942–1943). Van 1944 bit 1946 wark he in Woody Herman sien First Herd. Bekannt wurr he dör sien langjohrig Uptreden up de Jazz-at-the-Philharmonic-Tourneen van 1946 bit 1957. In dat Johr 1959 gung he mit Benny Goodman nah Europa un hett ansluutend en Quartett in Pompano Beach (Florida) leit. Philipps hörr to de impulsiv Tenorsaxophonisten vun de utgahnd Swing-Ära. Während en lang Karriere weer he up völ Alben to hören; he nehm noch as över 80-Johrig noch de CD Swing is the Thing för Verve Records up. Flip Philipps is in de American Jazz Hall of Fame upnommen wurrn. Crazy 'Bout Flip (Ocium, 1947-49) mit Howard McGhee, Kai Winding, Bennie Green, Billy Bauer, Ray Brown, Gene Ramey, Hank Jones, Shelly Manne, J. C. Heard, Max Roach, Jo Jones Flippin' the Blues (Ocium, 1949-51) mit Harry Sweets Edison, Bill Harris, Hank Jones, Lou Levy, Jimmy Woode, Buddy Rich Keep on Flippin´ (Ocium, 1952) mit Al Porcino, Charlie Shavers, Jerome Richardson, Cecil